Ordonanța Curții (Camera a șasea) din 24 martie 2011 – Abt și alții/Hypo Real Estate Holding
(Cauza C‑194/10)
„Trimitere preliminară – Relevanța întrebării − Necompetență”
Întrebări preliminare – Competența Curții – Limite – Întrebare lipsită în mod evident de pertinență (art. 267 TFUE) (a se vedea punctele 36-39)
Obiectul
Cerere de pronunțare a unei hotărâri preliminare – Landgericht München I – Interpretarea articolului 297 CE și a articolului 5 alineatul (1) din Directiva 2007/36/CE a Parlamentului European și a Consiliului din 11 iulie 2007 privind exercitarea anumitor drepturi ale acționarilor în cadrul societăților comerciale cotate la bursă (JO L 184, p. 17) – Termen de convocare a adunării generale a unei societăți cotate la bursă – Reglementare națională care a ieșit din vigoare la expirarea termenului de transpunere a directivei și care prevede un termen de convocare mai scurt decât termenul minim prevăzut de directivă – Dispoziție susceptibilă să compromită în mod serios rezultatul prevăzut de directivă, având în vedere reglementarea națională potrivit căreia anumite decizii ale adunării generale rămân valide după înregistrarea lor la registrul comerțului, chiar și în cazul declarării nulității în urma unei proceduri judiciare
Dispozitivul
Curtea de Justiție a Uniunii Europene nu este competentă să răspundă la prima întrebare preliminară adresată de Landgericht München I.